 "நரிக்கண்ணன் கதிர்நாட்டை அடைவ தற்கு நல்லதொரு சூழ்ச்சியினைத் தேட லானான்;  எரிவுதனைக் கதிரைவேல் மன்னன் மேலே ஏற்றினான் தங்கட்கு; நம்பி னீர்கள்!  ஒருநாளும் தங்களைஅக் கதிரை வேலன் உள்ளத்தால் பேச்சாலே இகழ்ந்த தில்லை;  பெரும்படையும் கொண்டுவந்தீர்! நடந்த போரில் மறவர்நெறி பிழைத்ததுவும் அறமோ ஐயா?   இருவேந்தர் வாட்போரை நிகழ்த்தும் போதே ஈட்டியினைப் பின் வந்து கதிர்நாட் டான்மேல்  நரிக்கண்ணன்செலுத்தினான்; நானும் கண்டேன் நகைத்ததுவான்! நாணிற்று நல்ல றந்தான்!  இருக்கட்டும்; பெருவேந்தே, அரசி யாரை எதிர்பாரா வகையாக வஞ்சத் தாலே  பெருங்கொலைசெய் தான்அந்தோ! இப்பெண் ணாளைப் பிறரறியா வகையில்நான் காத்தேன் அன்றே. 